open-index/open-wikipedia-markdown huggingface dataset:
Høgbrakan

**Høgbrakan** er ein holme i kommunane Bindal og Leka på grensa mellom Nordland fylke og Trøndelag fylke. Holmen vert rekna som den mest aude staden i Noreg, 19,5&nbsp;km frå næraste naturinngrep.

Det har vore føreslått og planlagt å bygge ei fyrlykt på holmen fleire gongar, mellom anna i 1961 og 1998, men det har det aldri blitt noko av.

## Kjelder
Finn Urdal

**Finn Urdal** () er ein norsk tidlegare handballspelar frå Elverum. Han var kantspelar.

## Karriere
### Klubbspel
Urdal var aktiv på Elverum IL sitt lag til 1966. Dei neste fem sesongane spelte han for Oslo-Studentene, eit mannskap som låg heilt i toppen av norsk handball desse åra. Frå 1971 til han la opp i 1976 bidrog han til at Fredensborg Ski- og Ballklubb var eit av dei beste handballaga i landet.

### Landslagsspel
Urdal fekk sin landslagsdebut 18. desember 1965 mot Danmark, ein kamp som enda med eittmåls-tap. Han deltok i Sommar-OL 1972, der Noregs mannskap vart nummer 9. 3. november 1973 spelte han sin 44. og siste kamp, skåra 42 landslagsmål.

### Merittar
*Noregsmeister: 1974 for Fredensborg Ski- og Ballklubb 

## Kjelder

*handball.no
----
**Denne artikkelen bygger på «[[:nb:Finn Urdal|Finn Urdal]]» frå ,  den 9. juni 2025.*
Ronald Johnsen

**Ronald Johnsen** () var ein norsk handballspelar frå Ski i Akershus. Han var kantspelar.

## Karriere
### Klubbspel
Johnsen var aktiv symjar til han var 16-17 år gammal. Sidan satsa han på handball, byrja spele på topplaget Fredensborg/Ski i 1980. Gjennom 15 sesongar fekk han med seg NM-triumf i byrjinga av 1980-åra og etterkvart jamt svakare plasseringar i 1. divisjon. Han avslutta tida som aktiv med spel for Bækkelaget SK i tida 1995-97.

### Landslagsspel
Johnsen fekk 39 kampar på Noregs landslag i tida 10. februar 1985 til 6. april 1990. Han noterte seg for 37 skåringar.

### Merittar
*Noregsmeister: 1982 med Fredensborg/Ski 

## Kjelder
*Østlandets Blad 29. juni 2004
*handball.no
Zambratija-vraket

**Zambratija-vraket** er restane etter ein båt frå sein bronsealder. Det vart funne i i 2008  på grunt vatn i  Zambratijabukla nær Umag  på den kroatiske halvøya  Istria, i Adriahavet. 

Delen av båten som vart funnen er 6,7 meter lang.  Båten er rekonstruert til ei lengd på 9,11 meter. Han var utan last. Ut i frå utsjånad har han vorte vurdert  som ein robåt til rask transport langs kysten eller på elvane i området.
Zambratija-vraket er datert frå, det 12 til det 10. hundreåret  fvt. Det er det  eldste funnet av farkost med sydde bord i Middelhavet.  

Båten har ein kjølliknande botnplanke av alm. Oppbordinga, som og er av alm, er utført i ein særmerkt syteknikk.
Borda er lagde kant i kant Dei er samansydde med plantefibrar som går gjennom skråkanalar i plankekantane. Over saumane, mellom borda, er lagde granlekter, som vert halde på plass av syfibrane. Under lektene syter eit lag bek for at samanbindinga vert så tett som råd. Små trepluggar låser syfibrane, og er med å  tette hola.

Innvendig har båten vorte forsterka med band som er surra til bordinga.
## Kjelder

**Denne artikkelen bygger på «[[:en:Zambratija shipwreck|Zambratija shipwreck]]» frå ,  den 9. juni 2025.*  

## Fotnotar
NM i friidrett 1925

**Noregsmeisterskapen i friidrett 1925**, hovudmeisterskapen, vart avvikla på Skøytebanen i Trondheim helga 22. og 23. august. Milløpet vart avvikla sundag 21. juni i Haugesund.

Vinnaren av trestegtevlinga, Kaare Bache frå Oslo Idrettslag, vart tildelt kongepokalen. Under meisterskapen vart det sett fem norske rekordar. Kittil Askildt forbetra dei norske rekordane i diskostasting, både den med ei hand og den med begge hender. Johan Trandem støytte kula til norsk rekord med både beste hand og samanlagt. Eugen Torp sette norsk rekord i spjutkasting samanlagt med 109,60 meter.

### 100 meter





### 200 m





### 400 m





### 800 m





### 1500 m





### 5&nbsp;000 m





### 10&nbsp;000 m





### 110 meter hekk





### 400 m hekk





### 4 x 100 meter stafett





### Høgdehopp





### Stavhopp





### Lengdehopp





### Tresteghopp





### Kulestøyt (med begge hender)





### Diskoskast (med begge hender)





### Sleggjekast





### Spjutkast (med begge hender)





## Kjelder
*''Norsk fri-idretts historie fra 1896 til 1950''. Oslo 1952
*Bergens tidende, 22. juni 1925
*Trondhjems Adresseavis, 24. august 1925
Torodd Idrettsforening

**Torodd Idrettsforening** er eit norsk idrettslag heimehøyrande i bydelen Frogner i Oslo. Laget vart stifta 29. april 1906 og var knytt til Frogner stadion.
Det flytta seinare til Grefsen.

Idrettslaget var aktivt med i friidrett og skiidrett. Særleg utmerkte medlemene seg i friidrett. I mellomkrigsåra sanka hopparane Sverre Hansen, Erling Aastad, kastaren Johan Trandem og hekkeløparen Konrad Hauge laget fleire gullmedaljar i noregsmeisterskap i friidrett. På 1950-talet vart både Audun Boysen og Kai Sjøberg norske meistrar som Torodd-medlemer.

Frå ein gong i 1950-åra var Torodd eit reint friidrettslag.

## Kjelder


**Denne artikkelen bygger på «[[:nb:Torodd Idrettsforening|Torodd Idrettsforening]]» frå ,  den 10. juni 2025.*
Jens Martin Arctander Jenssen

**Jens Martin Arctander Jenssen** () var ein norsk skulemann og politikar frå Evenes i Nordland. Han var stortingsrepresentant 1945-49 frå kjøpstadene i Østfold og Akershus.

Jenssen vart i 1911 cand.philol. frå Universitetet i Oslo. 1912-15 underviste han i skulen i Vadsø, deretter var han fram til 1931 lektor i Fredrikstad. Frå 1931 til 1955 var han styrar ved den kommunale høgre allmennskulen i Sarpsborg.

Jenssen var medlem i Fredrikstad bystyre og formannskap 1920–25 og i bystyret i Sarpsborg frå 1946. Hausten 1945 vart han vald til å representere Norges Kommunistiske Parti og kjøpstadene i Østfold og Akershus i Stortinget. På Tinget hadde han sete i Lagtinget og var elles formann i Universitets- og fagskulekomiteen.

Tidvis hadde han sentrale verv i Norsk Lektorlag og i Foreningen Norden. Perioden 1947-51 var han medlem i Kringkastingsrådet.

## Kjelder


**Denne artikkelen bygger på «[[:nb:Jens Jenssen|Jens Jenssen]]» frå ,  den 10. juni 2025.*
Lars Tore Ronglan

**Lars Tore Ronglan** () er ein forskar på idrett og tidlegare handballspelar. Han er professor i idrettspsykologi og var 2017–25 rektor ved Norges idrettshøgskole (NIH).

## Forskar
Ronglan studerte ved idrettshøgskulen i Oslo. Fagkrinsen omfatta handball, leiing og idrettssosiologi. I 2000 tok han doktorgraden med avhandlinga ’Gjennom sesongen. En sosiologisk studie av det norske kvinnelandslaget i håndball i og utenfor banen’.

### Klubbspel
Ronglan var aktiv på Elverum IL sitt handballag i tida 1978-81 og 1982/3. Sesongen 1981/2 spelte han på topplaget Kristiansand IF, utan større framgang. Frå hausten 1983 var han del i Fredensborg/Ski sitt sterke mannskap, heilt til han la opp som aktiv i 1990. 27. desember 1984 bidrog han til at laget frå Oslo vann cupfinalen, klubbens siste triumf. 

### Landslagsspel
Ronglan fekk sin landslagsdebut 23. oktober 1980. Over ein periode på knapt ni år deltok han i 95 landskampar og skåra 157 mål. I sin avskjed med landslaget 6. juli 1989 var han med å slå eit russisk ungdomslandslag med 24–22 i Russland.

### Merittar
*Noregsmeister: 1984 for Fredensborg/Ski 

## Kjelder

**Denne artikkelen bygger på «[[:nb:Lars Tore Ronglan|Lars Tore Ronglan]]» frå ,  den 9. juni 2025.*  

*handball.no
Friidrettsklubben Ren-Eng

**Friidrettsklubben Ren-Eng** er eit idrettslag for friidrettsinteresserte i kommunane Rendalen og Engerdal. Laget vart stifta i 1972, med di friidrettsgruppene i Rendalen Idrettslag og Engerdal Sportsklubb braut ut av respektive lag og danna det nye sær-idrettslaget.

Mellomdistanseløparane Randi Langøigjelten Bjørn og Ragnhild Kvarberg er lagets mest framgangsrike utøvarar. Bjørn vart tildelt kongepokal under NM i friidrett 1981 og sette ein norsk rekord på 800 meter som gjaldt i mange år. Therese Johaug vart noregsmeister på 10&nbsp;000 meter i 2019 som medlem i Ren-Eng, og Ingeborg Østgård på 1500 meter i 2022. 

## Kjelder

**Denne artikkelen bygger på «[[:nb:Friidrettsklubben Ren-Eng|Friidrettsklubben Ren-Eng]]» frå ,  den 9. juni 2025.*
EHF-meisterligaen i handball 2023/Kvinner

**Meisterligaen i handball 2023 for kvinner** var ei turnering arrangert av Europas handballforbund (EHF) som tok til 10. september 2022. Turneringa med 16 deltakande lag opna med seriespel i to grupper à 8 lag. Dei to beste laga i dei to gruppene gjekk rett til kvartfinalane, laga på plassane 3-6 møttest til cupspel om plass i kvartfinalane. Laga som vann kvartfinalane møttest til sluttspel i Budapest 3. og 4. juni.

IK Våg/Vipers frå Kristiansand vann turneringa gjennom finalesiger 28–24 over ungarske Ferencváros TC. Dermed gjekk det norske laget topps for tredje gong i rad. I semifinalen vann Våg/Vipers 33–27 over ungarske Győri ETO. Tidlegare slo Vipers ut rumenske Rapid Bucuresti med 71 mot 56 i kvartfinalane. Det var fjerde gongen eit norsk lag vann EHF-meisterligaen.

## Sluttspelet
*Semifinalane:
*IK Våg/Vipers – Győri ETO 37 – 35
*Ferencváros TC – Team Esbjerg 30 – 29
*Bronsefinalen:
*Győri ETO – Team Esbjerg 28 – 27

### Finalen
IK Våg/Vipers – Ferencváros TC 28 – 24

Vipers starta best og halvvegs i fyrste omgangen stod det 9–4 på måltavla. Sidan i omgangen knappa Ferencváros inn på leiinga, til 10–13 og heilt på tampen til 13–14. Også i den andre omgangen opna Vipers best, etter ti minutta leia laget 21–15. Sju minutt før slutt leia Vipers med åtte mål, 27–19. Sidan kontrollerte mannskapet inn til siger 28–24.

Anna Vjakhireva og Sunniva Andersen skåra kvar sine 6 mål for Vipers. Jamina Roberts fann vegen til nettmauskane 5 gongar, Markéta Jeřábková 4, Jana Knedlíková 3, Lysa Tchaptchet, Ana Debelić, Ragnhild Valle Dahl, Tuva Høve og Katarina Ježić, alle noterte seg for ei skåring.Silje Waade kom ikkje på skåringslista. Katrine Lunde og Sofie Börjesson var målvakter.

Emily Bölk og Andrea Lekić skåra begge 5 mål for Ferencvaros. 

## Kjelder

**Denne artikkelen bygger på «[[:de:EHF Champions League der Frauen 2022/23|EHF Champions League der Frauen 2022/23]]» frå ,  den 11. juni 2025.*
Selsbakk IF

**Selsbakk Idrettsforening** er eit idrettslag heimehøyrande i bydelen Selsbakk i Trondheim. Idrettslaget vart stifta 25. januar 1911 som Forsøket Skilag. Etter andre verdskrigen slo dette laget og to andre lag seg saman til Selsbakk IF. Laget har i dag grupper for friidrett, ski, handball og turn/rytmisk sportsgymnastikk og allidrett. 

Årleg i september arrangerer laget det 6,8 kilometer lange Stokkenløpet. Løpet er til minne om den framifrå langrennaren og friidrettsutøvaren Martin Stokken, som i 1949 vart tildelt Egebergs Ærespris. Kombinertrennaren Per Sannerud vart noregsmeister i 1948.

## Kjelder

**Denne artikkelen bygger på «[[:nb:Selsbakk Idrettsforening|Selsbakk Idrettsforening]]» frå ,  den 11. juni 2025.*
Planaltoeremitt

**Planaltoeremitt** (*Phaethornis pretrei*) er ein eremitt i kolibrifamilien. Han finst i Argentina, Bolivia, Brasil og Paraguay.

## Systematikk og taksonomi

Planaltoeremitten er ein av 27 eremittar i slekta *[[Phaethornis]]*. Han har tidlegare vore foreslått plassert i ei eige, monotypisk slekt, *Anisoterus*, men dette vart raskt avvist. Han er nært i slekt med sotkroneeremitt (*P. augusti*). Arten har ingen godkjende underartar, og dei som tidlegare har vore foreslått, har vist seg å vere basert på avvikande individ eller normal variasjon innan arten.

## Skildring

Planaltoeremitten er om lag 14 til 16,5 cm lang. Hannar veg mellom 4,5 og 7 gram, medan hoer veg mellom 3 og 5 gram. Dette er ein mellomstor eremitt med mest olivengrøn overside og raudlege overgumpfjør. Nest inste stjertfjørene er lengre enn dei andre, og alle har kvite spissar. Undersida er kanelraud. I andletet har han ei svart «maske», med ei kvit augebrynslinje (*supercilium*) og ein kvit strupekrins. Kjønna liknar kvarandre, men hoa har kortare venger og eit mindre nedbøygd nebb.

### Utbreiing og leveområde

Dei største taksonomiske systema plasserer planaltoeremitten i eit vidt område sør for Amazonasregnskogen i Brasil, i austlege Bolivia, ein bit av nordlege Argentina og store delar av Paraguay. 

Arten lever i mange ulike habitat, inkludert ikkje-skogkledde, men vegetasjonsrike område, tørrskog, sekundærskog og galleri-skog. Dette inkluderer økoregionane caatinga, cerrado og delar av Pantanal. Han finst òg i menneskepåverka landskap, så lenge det finst tre og urter. Arten er utbreidd frå 400 til 2 100 meter over havnivå.

### Åtferd

Planaltoeremitten er truleg delvis trekkfugl i delar av utbreiingsområdet sitt, men det finst ikkje sikre data.

Mange eremittar følgjer ei fast rute mellom blomstrande plantar for å sanke nektar, ein trur planaltoeremitten gjer det same. Etter at han har forlate ein plass med blomar, vil han komme at til same staden i neste runde. Han et òg små leddyr.

Hekketida er ikkje fullt ut kartlagt, men ser ut til å strekke seg frå august til april. Reiret er ein lang, kjegleforma konstruksjon av plantemateriale og spindelvev. I motsetnad til dei fleste andre *[[Phaethornis]]*-artar heng han reiret frå ei loddrett grein, i bergsprekker, og òg i eller under menneskeskapte strukturar som røyr, bruer og forlatne bygningar. Kullstorleiken er to egg.

Songen til planaltoeremitten er variert, og vert ofte skildra som ei rekkje jamt fordelte, vekselvis enkle og doble tonar, til dømes:
*«ti-tsi...tsi...tsi...tsi...ti-tsi...tsi..tsi»*,
men òg stundom triple tonemønster som:
*«chu-tsi-tsi...chu-tsi-tsi...chu-tsi-tsi...»*.

## Status

Den internasjonale naturvernunionen (IUCN) vurderer planaltoeremitten som livskraftig (LC). Trass i at ein ikkje kjenner eksakt storleik eller utvikling av populasjonen, er arten vanleg i eit stort område, finst i fleire verna område, og tilpassar seg godt til menneskepåverka miljø som hagar og byparkar.

## Kjelder

**Første versjon av denne artikkelen var basert på «[[:en:Planalto hermit|Planalto hermit]]» frå , den 11. juni 2025*
*

;Referansar

## Bakgrunnsstoff
Kontradans

**Kontradansar** er gruppedansar med enklare steg, men med rørslemønster som kan vera meir eller mindre kompliserte. Dei dansande står på radar vende mot kvarandre og gjer dansetrinna parvis. 

Ordet «kontradans» er kjent i svensk frå 1734 og kjem frå det franske *contredanse*, som i sin tur kjem frå det engelske *country dance*, altså ‘landleg dans’.

I Sverige har dansar som ''kadrilj'' frå Frankrike og *[[Country dance|engelska]]* frå Dei britiske øyane vore vanlege sidan 1600- og 1700-talet, særleg i kystlandskapet. Kontradansane er blitt haldne i hevd i dei sørlege landskapa i Sverige, og i songsamlinga *Svenska Låtar* finst det mange bevarte kadriljar og engelskar.

Amerikansk squaredans er ein type kontradans. Også kvadrilje, anglaise, kotiljong og fransäs er døme på kontradanser.

I linedance blir nokre dansar som utførte som kontradansar ved at ein står i radar mot kvarandre og dansar faste dansar med innlærte steg. Vanlegvis er linedance ein singeldans der ein dansar i radar mot ulike retningar eller veggar.

## Kjelder


**Denne artikkelen bygger på «[[:sv:Kontradans|Kontradans]]» frå ,  den 12. juni 2025.*
EHF-meisterligaen i handball 2024/Kvinner

**Meisterligaen i handball 2024 for kvinner** var ei turnering arrangert av Europas handballforbund (EHF) som tok til 9. september 2023. Turneringa med 16 deltakande lag opna med seriespel i to grupper à 8 lag. Dei to beste laga i dei to gruppene gjekk rett til kvartfinalane, laga på plassane 3-6 møttest til cupspel om plass i kvartfinalane. Laga som vann kvartfinalane møttest til sluttspel i Budapest 1. og 2. juni.

Győri ETO vann turneringa gjennom finalesiger 30–24 over tyske BBM Bietigheim. Det var sjette gongen det ungarske laget vann meisterligaen. I semifinalen vann Győri ETO over danske Team Esbjerg med 24–23. Tidlegare slo Győri ETO ut norske IK Våg/Vipers i kvartfinalane med siffera 54 mot 49.

## Sluttspelet
*Semifinalane:
*Győri ETO – Team Esbjerg 24 – 23
*BBM Bietigheim – Metz HB 36 – 29
*Bronsefinalen:
*Team Esbjerg – Metz HB 37 – 33

### Finalen
Győri ETO tok styringa i oppgjeret. Etter drygt ti minutts spel leia det ungarske laget 6–2, auka så til 12–7. Ved pause stod det 17–12 på måltavla. I den andre omgangen kom Bietigheim aldri nærare enn fire mål bak. Dermed kunne Győri ETO kontrollere inn til siger 30–24.

Norske Kari Brattset Dale og slovenske Ana Gros vart toppskårarar i finalen, begge med 6 fulltreffarar. Viktória Győri-Lukács skåra 5 mål, Line Haugsted 3, Nadine Szöllősi-Schatzl 3, Veronica Kristiansen 2, Csenge Fodor 2, Estelle Nze Minko 2, Bruna de Paula 1. Stine Oftedal, som vart tildelt bestemannsprisen, og Emilie Hovden kom ikkje på skåringslista. Silje Solberg stod i mål og Sandra Toft sat på benken.

Flest mål for Bietigheim skåra svenske Sofia Hvenfelt, ho stod for 5 nettkjenningar.

## Kjelder

**Denne artikkelen bygger på «[[:de:EHF Champions League der Frauen 2023/24|EHF Champions League der Frauen 2023/24]]» frå ,  den 12. juni 2025.*
Phaethornis

***Phaethornis*** er ei biologisk slekt av mangfoldige «eremittar» i kolibrifamilien. Slekta omfattar artar som er heimehøyrande i tropiske område av Amerika, neotropane, med utbreiingsområde frå vest i Mexico, gjennom Mellom-Amerika og Sør-Amerika til søraust i Brasil, Paraguay og ekstremt nordlegste Argentina. *Phaethornis* er ein del av underfamilien Phaethornithinae kjent under det vanlege namnet «eremittar».  Det finst per 2025 klassifisert 27 artar i slekta, og *Phaethornis* er med det den mest artsrike slekta i kolibrifamilien.

Det vitskaplege slektsnamnet *Phaethornis* kjem frå gresk: *phaethōn* som tyder «sol», og *ornis* som tyder «fugl».

## Skildring

Eremittane i denne slekta er ein mangfaldig gruppe kolibriar som måler mellom 8 og 17,5 cm i lengd. Dei er kjenneteikna ved det lange, bogeforma nebbet, ei mørkgrå til svartaktig krone og maskering, innramma av ei lys augebrynslinje og ein lys eller bleik strupekant. Dei har ofte stjertfjør (timonerar) som minner om ei trapp, med kvite spissar. Hos nokre artar er det midterste stjertparet mykje lengre enn dei andre, medan det hos andre berre er moderat forlenga og dannar ei kileform.

Dei har overvegande grålege fargar, med nyansar av brunt, grønt og rustraudt, og fleire artar har mørkegrøne eller bronsefarga, iriserande overside – sjølv om desse fargane er mindre framtredande enn hos mange andre kolibriar. Hannen og hoa har svært lik fjørdrakt, med ulikskapar berre i form av nebb, stjert og fargesterkheit. Ingen artar i denne slekta viser sterk kjønnsdimorfisme slik ein ofte finn hos kolibriar.

Habitatet til dei fleste *Phaethornis*-eremittane er avgrensa til underskogen og kantsonene i skog, eller sekundær vegetasjon, men nokre artar føretrekk opnare område.

Mange av artane dannar *[[Paringsspelet leik|leik]]*, det vil seie samlingsplassar der hannar stiller ut for å trekkje til seg hoer som kjem for å velja partnar. Hannane i denne slekta er generelt mindre aggressive enn andre hann-kolibriar, sjølv om både hanner og hoer forsvarar revir.

Fleire av artane er knytte til *[[Heliconia]]*-planter, men dei brukar òg andre nektarkjelder, som blomar frå *[[Centropogon]]*, *[[Passiflora]]*, *[[Costus]]* og fleire. I mindre grad fangar dei òg små leddyr. Det lange, bogeforma nebbet som er typisk for dei fleste i gruppa, er ein tilpassing til visse blomstrar.

## Artar og status
Verdas naturvernunion, IUCN, har vurdert 26 av dei 27 artane artane som livskraftige (LC). Ein art, tapajoseremitt som er endemisk for delstaten Pará i Brasil, er vurdert som sårbar (VU).

### Artsoversyn
Slekt *Phaethornis*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. 

## Kjelder

**Første versjon av denne artikkelen var basert på «[[:es:Phaethornis|Phaethornis]]» frå , den 10. juni 2025*

;Referansar

## Bakgrunnsstoff
Trondheim Friidrett

**Trondheim Friidrett** er eit idrettslag orientert mot friidrett åleine. Laget vart stifta 1. desember 1998 av medlemer i friidrettsgruppene til fire ulike idrettslag i Trondheim. Stiftarane frykta framtida for friidretten i byen, ettersom Rosenborg Ballklub og Trondheim kommune var i ferd å omgjere Lerkendal stadion til ein spesialarena for fotball.

Sprintaren Stine Tomb, høgdehopparane Stine Kufaas, Tonje Angelsen, Caroline Fleischer, lengdehopparen Ingar Kiplesund har alle vorte noregsmeister i respektive øvingar. 

## Kjelder

**Denne artikkelen bygger på «[[:nb:Trondheim Friidrett|Trondheim Friidrett]]» frå ,  den 12. juni 2025.*
Stjørdal Friidrettsklubb

**Stjørdal Friidrettsklubb** er eit idrettslag heimehøyrande i Stjørdal i Nord-Trøndelag. Laget vart stifta 13. november 1995, då friidrettsgruppene i IL Nybrott og Stjørdals-Blink braut med respektive idrettslag og danna det nye sær-idrettslaget. Heimebane er Øverlands Minde.

Stjørdal FIK har vunne eit tjuetals medaljar i norske meisterskap i friidrett. Kulestøytarane Katarina Sederholm og Roar Hoff, høgdehopparen Jan Olav Husbyn, spjutkastarne Ina Cathrim Kartum og Størk Lien, lengdehopparen Thale Bremset har alle vorte noregsmeistrar.

## Kjelder

**Denne artikkelen bygger på «[[:nb:Stjørdal FIK|Stjørdal FIK]]» frå ,  den 13. juni 2025.*
Jørgen Vogt

**Jørgen Herman Vogt **() var ein norsk pressemann og politikar. Han representerte frå 1945 til og med 1949 kjøpstadene i Trøndelag på Stortinget, vald for Norges Kommunistiske Parti.

## Bakgrunn
Vogt var son av Johan Herman Lie Vogt (1858–1932) og Martha Johanne Abigael Kinck (1861–1908). 
Han voks opp i Oslo og Trondheim. Faren var professor i geologi og mineralogi ved det nystarta NTH frå 1911 til 1929.  Broren Thorolf Vogt (1888–1958) overtok som professor i 1929. Ein annan bror, Fredrik Vogt (1892–1970), var sjef for vassdragsvesenet, men bleo professor i mekanikk ved NTH i 1931. Jørgen hadde ein tvillingbror, Johan Vogt (1900–91), som blei samfunnsøkonom og i 1957 professor i Oslo. Systera Margit Vogt (1897–1975) var frem til 1939 gift med motstandsmannen Martin Linge, og i 1940 med Odd Havrevold.

Frå 1919 studerte Vogt sosialøkonomi i Oslo og Kiel. Samstundes engasjerte han seg i politikk. Då Det norske Arbeidarparti i 1923 vart kløyvd, gjekk Vogt og fleirtalet i partiet i Trondheim med i Norges Kommunistiske Parti. Frå 1930 til 1931 studerte han ved Komintern sin Lenin-skule i Moskva.

Vogt gifta seg i 1923 med Pauline Lie (1897–1976).

## Virke
1923-24 var Jørgen Vogt redaktør i avisa Klassekampen. Frå 1934 til -39 var han redaktør for Ny Tid, NKP-avisa i Trondheim.

I 1940 var Vogt ein leiande kommunist i Trøndelag. Han var bystyrerepresentant i Trondheim og medlem i distriktsstyret åt NKP. Etter at partiet vart forbode i august 1940 heldt medlemer fram aktiviteten i det skjulte. Året etter klarte Rinnan-banden å infiltrere partiet sitt nettverk i Trondheim, og rulle opp store delar av organisasjonen. Hausten 1941 vart om lag 50 personar arrestert. Vogt vart teken 9. oktober. Etter ei tid i Falstad fangeleir vart han overført til Grini. Der sat han til Nazi-Tyskland kapitulerte.

Oppslutnaden til Norges Kommunistiske Parti etter andre verdskrigen førte til at Ny Tid kom i gong att, også då med Jørgen Vogt som redaktør. Han leia avisa frå juli 1945 til ho vart lagt ned i mai 1947. 1947-58 og 1965-67 var Vogt redaktør for Friheten i Oslo, kommunistpartiet sitt hovudorgan. I tida 1962-65 var han politisk sekretær i NKP. Han var ein av hovudaktørane i det såkalla Vogt-oppgjøret, noko som førte til at han i 1967 la ned vervet sitt i partileiinga.

Vogt var medlem av bystyret i Trondheim frå 1935 til 1951 og varamann til Oslo bystyre 1960-63.

## Kjelder


**Denne artikkelen bygger på «[[:nb:Jørgen Vogt|Jørgen Vogt]]» frå , den 12. juni 2025.*
EHF-meisterligaen i handball 2025/Kvinner

**Meisterligaen i handball 2025 for kvinner** var ei turnering arrangert av Europas handballforbund (EHF) som tok til 9. september 2024. Turneringa med 16 deltakande lag opna med seriespel i to grupper à 8 lag. Dei to beste laga i dei to gruppene gjekk rett til kvartfinalane, laga på plassane 3-6 møttest til cupspel om plass i kvartfinalane. Laga som vann kvartfinalane møttest til sluttspel i Budapest 31. mai og 1. juni.

Tittelforsvarar Győri ETO vann turneringa gjennom finalesiger 29–27 over danske Odense Håndbold. Det var sjuande gongen det ungarske laget vann meisterligaen. I semifinalen vann Győri ETO over danske Team Esbjerg med 29–28. Tidlegare slo Győri ETO ut tyske HB Ludwigsburg i kvartfinalane med siffera 54 mot 46.

## Sluttspelet
*Semifinalane:
*Győri ETO – Team Esbjerg 29 – 28
*Odense HB – Metz HB 31 – 29, etter ekstraomgangar
*Bronsefinalen:
*Team Esbjerg – Metz HB 30 – 27

### Finalen
Győri ETO opna forrykande og gjekk opp i 7–2 då kampen var sju minutt gammal. Sidan førte det ungarske laget kampen med 4-5 mål i overvekt. Ved pause stod det 20–15 på måltavla. I den andre omgangen kontrollerte Győri ETO kampen, inntil sluttminutta. Då knappa Odense inn på leiinga, men kom aldri nærare enn to mål under: 29–27. 

Lagkaptein til **Györ**, norske Kari Brattset Dale, skåra 6 mål og vart tildelt bestemannsprisen i turneringa. 6 fulltreffarar kom også frå Estelle Nze Minko og Dione Housheer. Vidare fann Bruna de Paula vegen til nettmauskane 4 gongar, Viktória Győri-Lukács 2, Csenge Fodor 2, Kristina Jørgensen 2 og Bo van Wetering 1 gong(ar). Emilie Hovden og Kelly Dulfer kom ikkje på skåringslista. Sandra Toft og Hatadou Sako var målvakter. Veronica Kristiansen deltok i semifinalen. 

Med 5 skåringar vart Mie Højlund toppskårar for **Odense**. Fem norske utøvarar spelte på laget; lagkaptein Maren Aardahl, Thale Deila, Malin Aune, Helene Fauske og Katrine Lunde.

## Kjelder

**Denne artikkelen bygger på «[[:de:EHF Champions League der Frauen 2024/25|EHF Champions League der Frauen 2024/25]]» frå ,  den 13. juni 2025.*
Dimna Idrettslag

**Dimna Idrettslag** er eit idrettslag heimehøyrande i Ulstein kommune på Sunnmøre. Laget vart stifta 3. desember 1974 av folk frå øya Dimna. I dag har laget aktivitetar på Dimna grendahus, Høddvoll stadion og Ulsteinhallen. I 2023 hadde Dimna IL 299 medlemer, av dei om lag 150 aktive. Utøvarane tevlar i grøne trøyer og svarte bukser. 

Dimnas mest kjende utøvar er Karsten Warholm; olympiameister, verdsmeister, europameister, noregsmeister og verdsrekordhaldar på 400 meter hekk. Også Lovise Skarbøvik Andresen har vorte norsk meister.

## Kjelder

*Om oss ved dimna.no

## Bakgrunnsstoff

*
Bregneblom

**Bregneblom** er ein magisk blom i slavisk og baltisk mytologi. Bregnar har ikkje blomar i røynda.

## Myten
Ifølgje myten blømer plante berre i ein særs kort periode under sommarsolkverv. Blomen gjev lykke til den som finn han. Denne lykka er ifølgje dei ulike mytane anten hell, rikdom eller evna til å forstå dyrespråk. Blomen er verna av vonde ånder, men dei jordiske rikdommane han gjev vil ikkje vera nokon til gagn. Derfor er det opptil den enkelte som finn han om han vil plukka blomsteren eller ikkje.

## Baltikum
I Baltikum skulle blomen berre bløma ved jonsok, og han er her eit symbol på fruktbarheit. Unge par som finn blomen vil altså bli fruktbare. 

## Slaviske land
Ifølgje slaviske mytar blømer bregneblomen berre på kupalanatta. Her vil unge jenter og par gå ut i skogen for å finna blomen. Om ein mann kjem ut av skogen med blomekransen til ei jente om halsen tyder det at dei er blitt trulova. Ifølgje tradisjonen er bregneblomen ein *tsjervona ruta* (ein mytologisk vinrute-aktig blome) som normalt er gul, men som blir raud på kupalanatta.

### Sverige
Det finst døme på liknande tradisjonar i Sverige, der det blei sagt at ein berre kunne finna blomen ved midnatt på midsommaraftan. Tilmed då var han magisk verna og vanskeleg å plukka, men blomar og frø frå bregnar var rekna som særs nyttig.

## Kjelder


**Denne artikkelen bygger på «[[:da:Bregneblomst|Bregneblomst]]» frå ,  den 14. juni 2025.*  

## Bakgrunnsstoff
Muskegon

**Muskegon** er ein by i den amerikanske delstaten Michigan. Han har 40 105 innbyggjarar (2000). Byen ligg i fylket Muskegon County, som han er administrasjonsstad for. Byarealet er på 46,7 km². 

Muskegon ligg ved breidda av Michigansjøen, og er den folkerikaste byen ved austbreidda av sjøen. Muskegon River renn ut i Michigansjøen her, og Muskegon ligg ved ei naturleg hamn. Namnet «Muskegon» er avleidd frå ottawa-ordet , som tyder 'myrlendt elv' eller 'sump'.

Det er dagleg ferjesamband frå Muskegon til Milwaukee på den andre sida av Michigansjøen. Den lokale flyplassen i byen er Muskegon County Airport.

## Folk frå Muskegon
*Heber Doust Curtis, astronom
*Clara H. Hasse, botanikar
*Jim Bakker, tv-predikant og svindlar
*Iggy Pop, rockemusikar

## Kjelder


**Denne artikkelen bygger på «[[:no:Muskegon|Muskegon]]» frå ,  den 14. juni 2025.*  

## Bakgrunnsstoff

*
Mellisuga

***Mellisuga*** er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Ho omfattar berre to artar som er heimehøyrande i Dei store Antillane, der dei finst på Cuba, Jamaica og Hispaniola. Dette er dei minste fugleartane i verda. 

Det feminine slektsnamnet *Mellisuga* kjem frå latinsk: *mel, melis*, som tyder «honning», og *sugere*, som tyder «suge». Namnet kan altså tolkast som «honning-sugar».

## Kjenneteikn

Dei to kolibriartane i denne slekta måler mellom 5 og 6 cm i lengd, og er dermed verdas minste fuglar. Nebbet er rett og matt svart. Hovud og overside hos hoene og hos dvergkolibri, *M. minima*, er grøne, medan undersida er kvitaktig. Hannen av bikolibri, *M. helenae*, har derimot eit flammeraudt hovud og hals, med ein iriserande strupekrage og lange sidefjør. Resten av overkroppen har blåaktige tonar.

## Systematikk

Slekta *Mellisuga* vart foreslått av den franske naturforskaren Mathurin Jacques Brisson i 1760. Typearten som vart definert, var *Trochilus minimus*, i dag dvergkolibri på norsk.

### Artsoversyn
Slekt *Mellisuga*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*:

## Kjelder

**Første versjon av denne artikkelen var basert på «[[:es:Mellisuga|Mellisuga]]» frå , den 15. juni 2025*

;Referansar

## Bakgrunnsstoff
Selasphorus

**Selasphorus** er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Slekta omfattar ni artar som er heimehøyrande i Mellom-Amerika og i vestlege delar av Nord-Amerika, med samla utbreiing frå Alaska til Panama. Tre av artane hekkar nord for Mexico og gjer lange sesongmessige fugletrekk.

Slektsnamnet *Selasphorus* kjem frå gresk: *selas*, som tyder «lys» eller «flamme», og *phoros*, som tyder «berar». Namnet kan altså tolkast som «den som ber lys» eller «flammeberar».

## Systematikk

Slekta *Selasphorus* vart foreslått av den britiske ornitologen William Swainson i 1831. Typarten er *Selasphorus rufus*, raudkolibri.

Artar som tidlegare var plasserte i slekta *Atthis* — *Atthis ellioti* og *A. heloisa* — vart overført til *Selasphorus* etter genetisk-molekylære studiar publiserte i 2014 og 2017. Etter det vart *Atthis* eit synonym for *Selasphorus*.

Art *S. calliope* var i lang tid plassert i den monotypiske slekta *Stellula*, men genetiske studiar frå 2008 viste at arten er nærskyldt *Selasphorus rufus*, og ho vart difor flytta til denne slekta.

## Artsoversyn
Slekt *Selasphorus *  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*:

## Kjelder

**Første versjon av denne artikkelen var basert på «[[:es:Selasphorus|Selasphorus]]» frå , den 13. juni 2025*

;Referansar

## Bakgrunnsstoff
Sigderemittar

**Sigderemittar** (*Eutoxeres*) er ei biologisk slekt av kolibriar med umiskjenneleg sterkt nedbøygd nebb og stripete underside. Dei lever i fuktig og nedre fjellskogskratt. Slekta omfattar to artar heimehøyrande i neotropane. Utbreiingsområdet deira strekkjer seg frå nord i Costa Rica i Mellom-Amerika til nordvest i Bolivia i Sør-Amerika, hovudsakleg langs Andesfjella. 

Det vitskaplege slektsnamnet *Eutoxeres* kjem frå gresk, der *eu* tyder ‘fin’ eller ‘god’, og *toxērēs* tyder ‘bogeskyttar’.

## Kjenneteikn

Fuglane i denne slekta er mellomstore, kraftig bygde kolibriar, mellom 12 og 15 cm lange, og er lett gjenkjennelege på dei sterkt nedoverbøygde nebba som nesten formar ein 90-graders vinkel. Fjørdrakta er dempa i fargane, med kvitaktig underside tett stripete med mørkebrunt til svartbrunt. Stjerten er sterkt gradert med kvite tuppar på stjertfjørene. Sigderemittar held til i fuktige fjell- og låglandsskogar, i opne område nær skog, skuggefulle sukkerrøyrfelt og anna dyrka landskap. Kjønna er like.

## Artsoversyn
Slekt *Eutoxeres*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert begge artane som livskraftige:

## Kjelder

**Første versjon av denne artikkelen var basert på «[[:es:Eutoxeres|Eutoxeres]]» frå , den 13. juni 2025*

;Referansar

## Bakgrunnsstoff
Jamina Roberts

**Jamina Caroline Roberts** () er ein svensk handballspelar frå Göteborg. Ho vann sølvmedalje i europameisterskapen 2010 og bronsemedalje i europameisterskapen 2014 med det svenske landslaget. I 2023 var ho med på å vinne EHF-meisterligaen for norske IK Våg|Vipers. Roberts er høgre rykkromspelar.

## Karriere
### Klubbspel
Roberts spelte på IK Sävehof sitt lag frå 2009 til 2014, alle fem åra vart ho seriemeister. I to sesongar, 2014-16, gjorde ho teneste i danske Tvis Holstebro. Her var ho med på å vinne EHF-cupen 2015 og EHF-cupvinnarcupen 2016. Sesongen 2016/17 var ho atter Sävehof-spelar. Deretter spelte ho ein sesong for ungarske Érdi VSE og så drygt halvtanna år for danske Randers HK. 2020-22 gjorde Roberts unna si tredje periode med IK Sävehof, seriemeister 2022. Sommaren 2022 skreiv ho kontrakt med norske IK Våg/Vipers. Med Vipers vart ho norsk cupmeister og seriemeister i to år på rad. Høgdepunktet for Roberts kom då ho og lag-venninnene sigra i EH-meisterligaen 2023. Etter Vipers gjekk konkurs i januar 2025 slutta ho seg til det danske topplaget Ikast Håndbold. Våren 2025 tapte Ikast og Roberts finalen i EHF-cupen.

### Landslagsspel
Roberts fekk sin landslagsdebut i 2010 og har pr dato delteke i 244 av Sverige sine landskampar. Ho var med i mannskapet som tok seg til finalen i Handball-EM 2010, eit oppgjer Sverige tapte 20–25 mot Noreg.  I 2014 sikra ho og Sverige seg bronsemedaljen i europameisterskapen. Under dei olympiske leikane i Tokyo i 2021 kom Roberts med på All-Star-laget. Både under Sommar-OL i Tokyo 2021, Handball-VM 2023 og Sommar-OL 2024 i Paris måtte Sverige og Roberts sjå seg slått i respektive bronsefinalar. Roberts har skåra 671 mål for Sverige.

### Merittar
*EM-sølv: 2010 med Sverige
*EM-bronse: 2014 med Sverige
*Vinnar av meisterliagen: 2023 for Vipers
*Vinnar av EHF-cupen: 2015 for Tvis Holstebro
*Vinnar av cupvinnarcupen: 2016 for Tvis Holstebro 
*Svensk seriemeister: 2010, 2011, 2012, 2013, 2014, 2022 med IK Sävehof
*Norsk cupmeister: 2022/3, 2023/4 for Vipers
*Norsk seriemeister: 2023, 2024 for Vipers
*Finalist i EHF-cupen: 2025 for Ikast

## Kjelder

**Denne artikkelen bygger på «[[:de:Jamina Roberts|Jamina Roberts]]» frå ,  den 15. juni 2025.*
Fræna FIK

**Fræna Friidrettsklubb** er eit idrettslag heimehøyrande i tidlegare Fræna kommune i Møre og Romsdal. Laget vart stifta 21. januar 1992 då friidrettsgruppene i Bud Idrettslag, Idrettslaget Bryn og Elnesvågen og Omegn Idrettslag braut ut av respektive idrettslag og danna det nye sær-idrettslaget. Laget er organisert for junior- og seniornivå åleine.

Løparen Jim Svenøy er den mest kjende utøvaren til Fræna FIK.

## Kjelder

**Denne artikkelen bygger på «[[:nb:Fræna Friidrettsklubb|Fræna Friidrettsklubb]]» frå ,  den 15. juni 2025.*  

## Bakgrunnsstoff

*
Calypte

***Calypte*** er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Ho omfattar berre to artar som begge er heimehøyrande i Nord-Amerika, med utbreiing langs stillehavssida frå sørvestlege Canada, vestlege USA og sørover til det sentralvestlege Mexico.

Det hokjønna slektsnamnet Calypte vart ikkje forklart av opphavspersonen, men det kjem truleg frå gresk *kaluptrē*, som tyder eit kvinneleg slør eller hovudplagg. Namnet viser truleg til den iriserande purpurfiolette krona og den lange strupepryden hjå hannen av ørkenkolibri, *Calypte costae*.

## Kjenneteikn

Dei to kolibriartane i denne slekta veg gjennomsnittleg ca. 3-4,5 gram måler rundt 9-10 cm i lengd, med raudmaskekolibri (*C. anna*) som den største. Ørkenkolibrien sin strupeflekk og hette er sterkt iriserande fiolett, mendan raudmaskekolibri har lys raud farge. Hos raudmaskekolibri har  hofuglar ein liten, sentral strupeflekk, ikkje alle hoer av ørkenkolibrien har slik flekk.

## Systematikk

Slekta *Calypte* vart foreslått av den britiske ornitologen John Gould i 1856. Typearten vart seinare definert som *Ornismya costae*, i dag ørkenkolibri på norsk.

### Artsoversyn
Slekt *Calypte*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert begge artane som livskraftige:

## Kjelder

**Første versjon av denne artikkelen var basert på «[[:es:Calypte|Calypte]]» frå , den 15. juni 2025*

;Referansar

## Bakgrunnsstoff
Friidrettslandskampen Noreg–Hellas 1980

**Friidrettslandskampen Noreg–Hellas 1980 for menn** vart avvikla på Fana stadion i Bergen 6. og 7. september 1980. Hellas vann landskampen med 116 poeng mot Noregs 92. Begge landa deltok med to utøvarar i kvar av enkeltøvingane.

## Laurdag 6. september
### 100 meter




### 400 m




### 1500 m




### 5&nbsp;000 m




### 110 meter hekk




### 3&nbsp;000 m hinder




### Høgdehopp




### Lengdehopp




### Kulestøyt




### Spjutkast




### 4 × 100 m stafett




## Sundag 7. september
### 200 meter




### 800 m




### 10&nbsp;000 m




### 400 m hekk




### Stavhopp




### Tresteghopp




### Diskoskast




### Sleggjekast




### 4 × 400 m stafett




## Kjelder
*Arbeiderbladet 8. september 1980
Margaret Manson Graham

**Margaret Manson Graham** () var ein skotsk sjukepleiar som arbeidde som misjonær i Nigeria.

## Bakgrunn
Margaret Manson Graham var fødd på Orphir i Orknøyane som dotter av Isabella Manson og John Graham. Far hennar var vevar. Etter ei tid som lærar på Orphir drog ho til Glasgow for å bli sjukepleiar.

## Karriere
Som sjukepleiar gjekk Margaret Manson Graham inn i Women's Foreign Mission i 1895 og reiste til Calabar i dagens Nigeria som då var under britisk kolonistyre. Der var ho den fyrste oversjukepleiaren på Duketown Hospital, som hovudsakleg behandla europearar, inkludert mannskap på handelsskip. Ho arbeidde òg med den lokale afrikanske folkesetnaden, særleg born, og behandla ofte offer for vald, som i 1901 då ho tok vare på overlevande arofolk etter eit militærangrep. Ho tok opp arbeidet til den skotske misjonærsjukepleiaren Mary Slessor, med ei særleg bekymring for skjebnen til tvillingar; ho overtok bygginga av ein omsorgsheim for forlatne barn, og underviste broderi som ei evne for kvinner til å livnæra seg på om dei stod utan tradisjonell støtte.

Margaret Manson Graham blei tildelt Africa General Service Medal i 1901, og blei utnemnd til medlem av den britiske johannitarorden i 1906.

## Privatliv
Etter at ho blei pensjonist i 1919 reiste Graham tilbake til Orknøyane, men blei  berre verande i nokre få år før ho vende  tilbake til Afrika. Ho budde resten av livet i Nigeria, og underviste unge kvinner som sjukepleiarar og å tok vare på born. Graham døydde i Arochukwu i 1933, 73 år gamal. Ho blei gravlagd ved sida av venen og kollegaen sin Mary Slessor i Calabar. Det blei sett opp ein bronseplakett til minne om Margaret Manson Graham i St Magnus Cathedral i Kirkwall i 1964.

## Kjelder


**Denne artikkelen bygger på «[[:en:Margaret Manson Graham|Margaret Manson Graham]]» frå ,  den 16. juni 2025.*
Ana Gros

**Ana Gros** () er ein slovensk handballspelar frå Slovenj Gradec. Ho vann EHF-meisterligaen 2024 med Győri ETO. Gros er høgre rykkromspelar.

## Karriere
### Klubbspel
Perioden 2007 til 2010 spelte Gros to sesongar for Olimpija Ljubljana og ein for Krim Ljubljana. Deretter gjorde ho 2010-12 teneste i ungarske Győri ETO, der ho begge sesongane var med å vinne den nasjonale seriemeisterskapen og den nasjonale cupmeisterskapen. Laget spelte seg fram til finalar i EHF-meisterligaen 2012, men tapte mot Budućnost på bortemåls-regelen. Frå hausten 2012 til januar 2014 hadde Gros kontrakt med det tyske bundesliga-laget Thüringer HC. Laget gjekk i 2013 til topps i så vel pokal-turneringa som i bundesligaen. Sidan spelte Gros i fire-og-eit-halvt år på Metz HB sitt lag i Frankrike. Her vart ho fransk seriemeister i 2014, 2016, 2017 og 2018. Sommaren 2018 gjekk ho over til rivalen Brest BH. Med Brest vann ho i 2021 den franske serien og cupen. Mannskapet tok seg heilt til finalen i meisterligaen, eit oppgjer Brest tapte mot norske IK Våg|Vipers. Med totalt 135 mål vart Gros skyttardronning i turneringa. Sommaren 2021 flytta ho over til CSKA Moskva. I mars 2022 valde ho å forlate den russiske klubben og spelte resten av sesongen på Krim sitt lag i Ljubljana. 2022-24 gjorde Gros på ny teneste hos Győri ETO i Ungarn. Her vart ho ungarsk seriemeister i 2023 og vinnar av meisterligaen i 2024. Med sine 6 fulltreffarar i meisterligafinalen var ho ein tre toppskårarar i kampen mot BBM Bietigheim. Sidan hausten 2024 er Gros inne i si tredje periode hos Krim Ljubljana.

### Landslagsspel
Gros spelte på Slovenia sitt landslag frå 2007 til 2024. Ho deltok i 159 landskampar og skåra 767 mål.

### Merittar
*Vinnar av EHF-meisterligaen: 2024 for Győri ETO
*Slovensk seriemeister: 2010, 2022, 2025 for Krim Ljubljana
*Slovensk cupmeister: 2010, 2022, 2025 for Krim Ljubljana
*Ungarsk seriemeister 2011, 2012, 2023 for Győri ETO
*Ungarsk cupmeister: 2011, 2012 for Győri ETO
*Tysk seriemeister: 2013 for Thüringer HC
*DHB-pokalvinnar: 2013 for Thüringer HC
*Fransk seriemeister: 2014, 2016, 2017, 2018 for Metz HB – 2021 for Brest HB
*Fransk cupmeister: 2015, 2017 for Metz HB – 2021 for Brest HB
*Finalist i EHF-meisterligaen: 2012 for Győri ETO – 2021 for Brest HB  

## Kjelder

**Denne artikkelen bygger på «[[:de:Ana Gros|Ana Gros]]» frå ,  den 16. juni 2025.*
Dione Housheer

**Dione Housheer** () er ein nederlandsk handballspelar frå Gendringen. Ho vart verdsmeister 2019 med Nederland og vann meisterligaen 2025 for Győri ETO. Housheer er høgre rykkromspelar.

## Karriere
### Klubbspel
I perioden 2016–2018 spelte Housheer på VOC Amsterdam. Her var ho med på å verte nederlandsk seriemeister begge sesongane og cupmeisterskapen i 2018. Frå 2018 til 2021 var ho aktiv i danske Nykøbing Falster, eit lag som i desember 2018 vann den nasjonale cupfinalen. Dei neste tre åra gjorde ho teneste i Odense Håndbold. Med Odense vart ho dansk seriemeister i 2021 og 2022. Sommaren 2024 flytta ho til ungarske Győri ETO. Med Győri ETO vann ho i 2025 den ungarske seriemeisterskapen og finalen i EHF-meisterligaen. Med sine 6 fulltreffarar var ho ein av tre toppskårarar i finalen, Kari Brattset og Estelle Nze Minko dei to andre.

### Landslagsspel
Housheer debuterte på Nederland sitt landslag 28. oktober 2017. I desember 2018 var ho med i troppa som sikra Nederland bronse i europameisterskapen 2018. Eitt år seinare var ho med då Nederland tok seg heilt til finalen i verdsmeisterskapen 2019, og slo Spania 31–29 i finalen. Housheer spelte inga avgjerande rolle i desse turneringane. Per juni 2025 har ho delteke i 111 kampar og skåra 375 landslagsmål.

### Merittar
*Verdsmeister: 2019 med Nederland
*EM-bronse: 2018 med Nederland
*Vinnar av EHF-meisterligaen: 2025 for Győri ETO
*Nederlandsk seriemeister: 2017, 2018 med VOC Amsterdam
*Nederlandsk cupmeister: 2018 med VOC Amsterdam
*Dansk cupmeister: 2018 for Nykøbing Falster
*Dansk seriemeister: 2021, 2022 for Odense HB
*Ungarsk seriemeister: 2025 for Győri ETO

## Kjelder

**Denne artikkelen bygger på «[[:de:Dione Housheer|Dione Housheer]]» frå , og «[[:en:Dione Housheer|Dione Housheer]]» frå , den 16. juni 2025.*
Nesophlox

***Nesophlox*** er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Slekta omfattar berre to artar, begge er heimehøyrande på Bahamas. 

Namnet *Nesophlox* kjem frå gresk: *nēsos* som tyder «øy», og *phlox* som tyder «eld» eller «flamme».

## Kjenneteikn

Dei to kolibriartane i denne slekta er svært like og har tidlegare vorte behandla som same art, men skil seg gjennom ulik læte og paringsåtferd. Dei måler mellom 7,8 og 8,2 cm i lengd.
Hannane har eit kort, svakt nedoverbøygd svart nebb, iriserande grøn rygg, ein liten kvit flekk bak auget, fiolett til purpurraud glinsande strupeflekk, kvitaktig bryst, raudbrun  buk med grøne innslag, raudbrune kroppssider og ein djupt kløyvd stjert.
Hone har matt grøn overside, bleikgrå strupe med små grøne prikkar, kvitaktig bryst og raudbrun buk. Stjerten er avrunda.

## Systematikk og taksonomi

Det feminine slektsnamnet *Nesophlox* vart føreslått av ornitologen Robert Ridgway i 1910. Typearten vart *Trochilus evelynae*, som no heiter *Nesophlox evelynae*, bahamaskolibri.

Fylogenetiske studiar viste at dei tidlegare artane *Calliphlox evelynae* og *Calliphlox lyrura* frå Bahamas dannar ein klade saman med slektene *[[Mellisuga]]* og *[[Archilochus]]*, og vart difor overførte til den attoppretta slekta *Nesophlox*. På den andre sida danna *Calliphlox bryantae* og *Calliphlox mitchellii* ein annan klade saman med slektene *Eulidia*, *Microstilbon* og *Chaetocercus*, og vart difor overførte til den gjenoppretta slekta *[[Philodice]]*.

### Artsoversyn
Slekt *Nesophlox*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert begge artane som livskraftige:

## Kjelder

**Første versjon av denne artikkelen var basert på «[[:es:Nesophlox|Nesophlox]]» frå , den 16. juni 2025*

;Referansar

## Bakgrunnsstoff
Calothorax

***Calothorax*** er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Slekta omfattar berre to artar, begge er  heimehøyrande i Nord-Amerika, med utbreiing frå det sørvestlege hjørnet av USA til det sørlege Mexico.

Det maskuline slektsnamnet *Calothorax* kjem frå gresk: *kalos* som tyder «vakker», og *thōrax* som tyder «bryst».

## Kjenneteikn

Kolibriane i denne slekta er ganske like kvarandre og måler mellom 8 og 9 cm i lengd. Dei har lange, svakt nedoverbøygde nebb. Hannane har relativt lange, tydeleg graderte stjertar. Dei er grøne på oversida og kvite på undersida, med ein purpur glinsande strupeflekk og mørkegrøne kroppssider. Hoene er beige på undersida og har bleike strek bak auga.

## Systematikk og taksonomi
Slekta *Calothorax* vart føreslått av den britiske ornitologen George Robert Gray i 1840. Typearten som seinare vart definert, var *Cynanthus lucifer*, som i dag er kjend som luciferkolibri.

### Artsoversyn
Slekt *Calothorax*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert begge artane som livskraftige:

## Kjelder

**Første versjon av denne artikkelen var basert på «[[:es:Calothorax|Calothorax]]» frå , den 16. juni 2025*

;Referansar

## Bakgrunnsstoff
Symjing under Sommar-OL 2000

**Symjing under Sommar-OL 2000** i Sydney vart avvikla dagane frå 16. til 23. september. OL-programmet bestod av 32 tevlingar, likt fordelt kar og kvinne. Dei 954 påmelde deltakarane kom frå 150 land. Ingen norske utøvarar deltok.

## Karar
### 100 meter fri





### 200 m fri





### 400 m fri





### 1500 m fri





### 100 meter rygg





### 200 m rygg





### 100 meter bryst





### 200 m bryst





### 100 meter butterfly





### 200 m butterfly





### 200 meter medley





### 400 m medley





### 4 x 100 meter fri





### 4 x 200 m fri





### 4 x 100 meter medley





## Kvinner
### 100 meter fri





### 200 meter fri





### 400 meter fri





### 800 meter fri





### 100 meter rygg





### 200 meter rygg





### 100 meter bryst





### 200 meter bryst





### 100 meter butterfly





### 200 meter butterfly





### 200 meter medley





### 400 meter medley





### 4 x 100 meter fri





### 4 x 100 meter medley





## Kjelder

**Denne artikkelen bygger på «[[:de:Olympische Sommerspiele 2000/Schwimmen|Olympische Sommerspiele 2000/Schwimmen]]» frå ,  den 17. juni 2025.*  

**Denne artikkelen bygger på «[[:en:Swimming at the 2000 Summer Olympics|Swimming at the 2000 Summer Olympics]]» frå ,  den 17. juni 2025.*